CELEX: 32018D0017
Language: bg
Date: 2018-01-05 00:00:00
Title: Решение за изпълнение (ЕС) 2018/17 на Комисията от 5 януари 2018 година за изменение на Решение за изпълнение 2014/156/ЕС за създаване на специална програма за контрол и инспекции на риболовни дейности, експлоатиращи запасите от червен тон в източната част на Атлантическия океан и Средиземно море, риба меч в Средиземно море, и на риболовни дейности, експлоатиращи запасите от сардина и хамсия в Северно Адриатическо море (нотифицирано под номер С(2017) 8687)

9.1.2018   
               
               
                  BG
               
               
                  Официален вестник на Европейския съюз
               
               
                  L 4/20
               
            РЕШЕНИЕ ЗА ИЗПЪЛНЕНИЕ (ЕС) 2018/17 НА КОМИСИЯТА
      от 5 януари 2018 година
      за изменение на Решение за изпълнение 2014/156/ЕС за създаване на специална програма за контрол и инспекции на риболовни дейности, експлоатиращи запасите от червен тон в източната част на Атлантическия океан и Средиземно море, риба меч в Средиземно море, и на риболовни дейности, експлоатиращи запасите от сардина и хамсия в Северно Адриатическо море
      
         
            (нотифицирано под номер С(2017) 8687)
         
      
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 95 от него,
      като има предвид, че:
      
                  (1)
               
               
                  С Решение за изпълнение 2014/156/ЕС на Комисията (2) се създава специална програма за контрол и инспекции на риболовни дейности, експлоатиращи запасите от червен тон в източната част на Атлантическия океан и Средиземно море, риба меч в Средиземно море, и на риболовни дейности, експлоатиращи запасите от сардина и хамсия в Северно Адриатическо море.
               
            
                  (2)
               
               
                  С Регламент (ЕС) 2016/1627 на Европейския парламент и на Съвета (3) се определят общите правила за прилагане от страна на Съюза на многогодишен план за възстановяване на запасите от червен тон (Thunnus thynnus) по препоръка на Международната комисия за опазване на рибата тон в Атлантическия океан (ICCAT).
               
            
                  (3)
               
               
                  На 40-ото си годишно заседание през 2016 г. Генералната комисия по рибарство за Средиземно море (GFCM) одобри мерки за опазване и управление в географските подзони 17 и 18 (Адриатически море) от зоната по Споразумението за GFCM. Поради това е целесъобразно да се разшири обхватът на специалната програма за контрол и инспекции, за да се гарантира спазването на тези мерки в Южно Адриатическо море.
               
            
                  (4)
               
               
                  На същото заседание през 2016 г. GFCM одобри Препоръка GFCM 40/2016/4 (4) относно многогодишен план за управление на риболова, при който се експлоатират мерлуза и океанска розова скарида в Сицилийския пролив (географски подзони 12—16). Поради това специалната програма за контрол и инспекции следва да бъде изменена, така че нейният обхват да се разшири, за да обхване и посочените видове риболов и географски подзони.
               
            
                  (5)
               
               
                  На 20-ото си специално заседание през ноември 2016 г. ICCAT прие Препоръка [16_05] (5), с която се установява многогодишен план за възстановяване на запасите от риба меч в Средиземно море и се определят специални разпоредби, приложими за бял тон в Средиземно море. Поради това е целесъобразно специалната програма за контрол и инспекции да бъде изменена, за да се отчитат новите международни задължения, произтичащи от посочената препоръка.
               
            
                  (6)
               
               
                  С цел да се намали административната тежест за държавите членки сроковете за съобщаване на определена информация на Комисията и Европейската агенция за контрол на рибарството (по-долу „EFCA“) следва да бъдат хармонизирани за всички видове риболов, обхванати от специалната програма за контрол и инспекции.
               
            
                  (7)
               
               
                  Специалната програма за контрол и инспекции следва на няма ограничен срок на действие и редовно да бъде преразглеждана и при необходимост изменяна, за да се отчитат евентуални нови международни задължения, обвързващи за Съюза и неговите държави членки, както и други значими разпоредби, определени в общата политика в областта на рибарството.
               
            
                  (8)
               
               
                  Мерките, предвидени в настоящото решение, са в съответствие със становището на Комитета по рибарство и аквакултури,
               
            ПРИЕ НАСТОЯЩОТО РЕШЕНИЕ:
      Член 1
      Изменения на Решение за изпълнение 2014/156/ЕС
      Решение за изпълнение 2014/156/ЕС се изменя, както следва:
      
                  1.
               
               
                  Заглавието се заменя със следното:
                  „Решение за изпълнение 2014/156/ЕС от 19 март 2014 г. на Комисията за създаване на специална програма за контрол и инспекции на риболова, експлоатиращ запасите от червен тон в източната част на Атлантическия океан и Средиземно море, и на определени видове дънен и пелагичен риболов в Средиземно море“.
               
            
                  2.
               
               
                  Член 1 се заменя със следното:
                  „Член 1
                  Предмет и определения
                  1.   С настоящото решение се установява специална програма за контрол и инспекции на видовете риболов, експлоатиращи запасите от:
                  
                              а)
                           
                           
                              червен тон в източната част на Атлантическия океан и Средиземно море;
                           
                        
                              б)
                           
                           
                              риба меч в Средиземно море;
                           
                        
                              в)
                           
                           
                              бял тон в Средиземно море;
                           
                        
                              г)
                           
                           
                              сардина и хамсия в Северно и Южно Адриатическо море; както и
                           
                        
                              д)
                           
                           
                              мерлуза и океанска розова скарида в Сицилийския пролив.
                           
                        2.   Източната част на Атлантическия океан, Средиземно море, Северно и Южно Адриатическо море и Сицилийският пролив ще бъдат наричани по-нататък „съответните зони“.
                  3.   За целите на настоящото решение се прилагат следните определения:
                  
                              а)
                           
                           
                              „Северно Адриатическо море“ и „Южно Адриатическо море“ означава географските подзони (ГПЗ) 17 и 18, определени в приложение I към Регламент (ЕС) № 1343/2011 на Европейския парламент и на Съвета (*1);
                           
                        
                              б)
                           
                           
                              „Сицилийски пролив“ означава ГПЗ 12, 13, 14, 15 и 16, определени в приложение I към Регламент (ЕС) № 1343/2011;
                           
                        
                              в)
                           
                           
                              „Средиземно море“ означава подзони 37.1, 37.2 и 37.3 на Организацията на ООН за прехрана и земеделие (ФАО);
                           
                        
                              г)
                           
                           
                              „Източна част на Атлантическия океан“ означава подзони VII, VIII, IX, X на Международния съвет за изследване на морето (ICES), определени в приложение III към Регламент (ЕО) № 218/2009 на Европейския парламент и на Съвета (*2), и участък 34.1.2 на ФАО.
                           
                        
                     (*1)  Регламент (ЕС) № 1343/2011 на Европейския парламент и на Съвета от 13 декември 2011 година относно определени разпоредби за риболова в зоната по Споразумението за GFCM (Генералната комисия по рибарство в Средиземно море) и за изменение на Регламент (ЕО) № 1967/2006 на Съвета относно мерките за управление на устойчивата експлоатация на рибните ресурси в Средиземно море (ОВ L 347, 30.12.2011 г., стр. 44)."
						
                  
                     (*2)  Регламент (ЕО) № 218/2009 на Европейския парламент и на Съвета от 11 март 2009 г. относно предоставянето на статистика за номиналния улов на държавите членки, които извършват риболов в североизточната част на Атлантическия океан (ОВ L 87, 31.3.2009 г., стр. 70).“"
						
               
            
                  3.
               
               
                  В член 2 параграф 2 се заличава.
               
            
                  4.
               
               
                  В член 5 параграф 3 се заменя със следното:
                  „3.   Когато риболовен кораб, плаващ под знамето на държава членка, която не е съответна държава членка, или риболовен кораб на трета държава извършват дейност в зоната или зоните, посочени в член 1, на риболовния кораб се определя ниво на риск в съответствие с параграф 2 от настоящия член. При липса на информация и ако органите на неговата държава на знамето не предоставят — в рамките на член 9 — резултатите от извършената от тях оценка на риска в съответствие с член 4, параграф 2 и с параграф 2 от настоящия член, водеща до различно ниво на риска, риболовният кораб се счита за риболовен кораб с „много високо“ ниво на риск.“
               
            
                  5.
               
               
                  Член 12 се изменя, както следва:
                  
                              а)
                           
                           
                              параграф 3 се заменя със следното:
                              „3.   Посочената в параграфи 1 и 2 информация се съобщава на 15 септември по електронен път на Комисията и EFCA и се актуализира на 31 януари следващата година.“;
                           
                        
                              б)
                           
                           
                              параграф 4 се заличава.
                           
                        
            
                  6.
               
               
                  Приложения I и II се заменят с текста в приложението към настоящото решение.
               
            Член 2
      Адресати на настоящото решение са държавите членки.
      
         Съставено в Брюксел на 5 януари 2018 година.
         
            
               За Комисията
            
            Karmenu VELLA
            
               Член на Комисията
            
         
      
      
         (1)  ОВ L 343, 22.12.2009 г., стр. 1.
      
         (2)  Решение за изпълнение 2014/156/EС на Комисията от 19 март 2014 г. за създаване на специална програма за контрол и инспекции на риболовни дейности, експлоатиращи запасите от червен тон в източната част на Атлантическия океан и Средиземно море, риба меч в Средиземно море, и на риболовни дейности, експлоатиращи запасите от сардина и хамсия в Северно Адриатическо море (ОВ L 85, 21.3.2014 г., стр. 15).
      
         (3)  Регламент (ЕС) 2016/1627 на Европейския парламент и на Съвета от 14 септември 2016 г. относно многогодишен план за възстановяване на червения тон в източната част на Атлантическия океан и в Средиземно море и за отмяна на Регламент (ЕО) № 302/2009 на Съвета (ОВ L 252, 16.9.2016 г., стр. 1).
      
         (4)  Препоръка GFCM/40/2016/4 относно многогодишен план за управление на риболова, при който се експлоатират мерлуза и океанска розова скарида в Сицилийския пролив (ГПЗ 12—16).
      
         (5)  Препоръка [16_05] на ICCAT за отмяна на Препоръка [13-04] и за установяване на многогодишен план за възстановяване на запасите от риба меч в Средиземно море.
      
         ПРИЛОЖЕНИЕ
         „
               ПРИЛОЖЕНИЕ I
               
                  ПРОЦЕДУРИ ЗА ОЦЕНКА НА РИСКА
               
               За запасите и зоните, посочени в член 1, всеки риболовен кораб, група риболовни кораби, категория риболовни уреди, оператор и/или свързана с риболов дейност подлежи на контрол и инспекции в зависимост от определената степен на приоритета. Степента на приоритета се определя в зависимост от резултатите от оценката на риска, извършена от всяка съответна държава членка или от която и да е друга държава членка единствено за целите на прилагането на член 5, параграф 3, въз основа на следната процедура:
               
                           Описание на риска
                           [в зависимост от риска/вида риболов/зоната и наличните данни]
                        
                        
                           Показател
                           [в зависимост от риска/вида риболов/зоната и наличните данни]
                        
                        
                           Етап в риболовната/пазарната верига (кога и къде възниква рискът)
                        
                        
                           Фактори, които трябва да се вземат под внимание [в зависимост от риска/вида риболов/зоната и наличните данни]
                        
                        
                           Възникване в риболова (честота) (*1)
                           
                        
                        
                           Потенциални последици (*1)
                           
                        
                        
                           Ниво на риска (*1)
                           
                        
                     
                           [Забележка: Рисковете, установени от държавите членки, следва да са в съответствие с целите, определени в член 3.]
                        
                        
                            
                        
                        
                            
                        
                        
                           Равнища на улова/разтоварванията с разбивка по риболовните кораби, запасите и риболовните уреди,
                           Наличност на квоти за риболовни кораби с разбивка по риболовните кораби, запасите и риболовните уреди,
                           Използване на стандартизирани кутии,
                           Равнище и колебания на пазарната цена за разтоварените продукти от риболов (първа продажба),
                           Брой инспекции, извършени преди това, и брой установени нарушения на риболовния кораб и/или друг оператор,
                           Задължение за разтоварване, приложимо от 1 януари 2015 г. в съответствие с Регламент (ЕС) № 1380/2013 на Европейския парламент и на Съвета от 11 декември 2013 г.
                           Сведения за предишни и/или потенциални рискове от измама, свързани със съответното пристанище/местоположение/зона и група сходни риболовни дейности, включително кораби за спортен и любителски риболов,
                           Риболов или свързани с риболова дейности по време на забрани за риболов,
                           Друга подходяща информация или сведения.
                        
                        
                           
                              Често/
                           
                           
                              Средно/
                           
                           
                              Рядко/или
                           
                           
                              Незначително
                           
                        
                        
                           
                              Тежки/
                           
                           
                              Значителни/
                           
                           
                              Приемливи/или незначителни
                           
                        
                        
                           
                              Много ниско/ниско/средно/високо/или много високо
                           
                        
                     
            
               ПРИЛОЖЕНИЕ II
               
                  ЦЕЛЕВИ ПОКАЗАТЕЛИ
               
               1.   Ниво на инспекции в открито море (включително надзор от въздуха, когато е приложимо)
               
               На годишна база се прилагат следните целеви показатели и цели за инспекциите в открито море на риболовни кораби, извършващи риболов на посочените в член 1 запаси:
               
                           Показатели за съответната година (*2)
                           
                        
                     
                           Вид риболов
                        
                        
                           Ниво на предполагаемия риск на риболовните кораби в съответствие с член 5, параграф 2
                        
                     
                           високо
                        
                        
                           много високо
                        
                     
                           Риболов № 1: червен тон
                        
                        
                           Инспекция в открито море на най-малко 2,5 % от риболовните рейсове на риболовни кораби с високо ниво на риск, които ловят посочения запас
                        
                        
                           Инспекция в открито море на най-малко 5 % от риболовните рейсове на риболовни кораби с много високо ниво на риск, които ловят посочения запас
                        
                     
                           Риболов № 2: риба меч
                        
                        
                           Инспекция в открито море на най-малко 2,5 % от риболовните рейсове на риболовни кораби с високо ниво на риск, които ловят посочения запас
                        
                        
                           Инспекция в открито море на най-малко 5 % от риболовните рейсове на риболовни кораби с много високо ниво на риск, които ловят посочения запас
                        
                     
                            
                        
                        
                           Всички нива на риск
                        
                     
                           Риболов № 4: сардина и хамсия
                        
                        
                           Инспекция в открито море на най-малко 20 % от риболовните кораби, които ловят посочените запаси, през съответния риболовен сезон
                        
                     
                           Риболов № 5: мерлуза и океанска розова скарида
                        
                        
                           Инспекция в открито море на най-малко 30 % от риболовните кораби, които ловят посочените запаси, през съответния риболовен сезон
                        
                     
                           Цели
                        
                     
                           Вид риболов
                        
                        
                           Всички нива на риск
                        
                     
                           Риболов № 1: червен тон
                        
                        
                           Без да се засягат определените по-горе целеви показатели, целта е да бъдат инспектирани възможно най-много прехвърляния.
                        
                     
                           Риболов № 3: бял тон
                        
                        
                           За инспекции в открито море се дава приоритет на спазване на техническите мерки и забраната на риболова през периодите на биологично възстановяване
                        
                     
                           Риболов № 1: червен тон
                           Риболов № 2: риба меч
                           Риболов № 5: мерлуза и океанска розова скарида
                        
                        
                           Без да се засягат определените по-горе целеви показатели, за инспекции в открито море се дава приоритет на спазване на техническите мерки и периодите и зоните на забрана на риболова, включително на зони с ограничения за риболов.
                        
                     2.   Ниво на инспекции на брега (включително контрол по документи и инспекции в пристанища или при първа продажба)
               
               На годишна база се прилагат следните целеви показатели и цели за инспекциите на брега (включително контрол по документи и инспекции в пристанища или при първа продажба) на риболовни кораби и други оператори, извършващи риболов на посочените в член 1 запаси:
               
                           Показатели за съответната година (*3)
                           
                        
                     
                           Вид риболов
                        
                        
                           Ниво на риск за риболовните кораби и/или другите оператори (първи купувач)
                        
                     
                           високо
                        
                        
                           много високо
                        
                     
                           Риболов № 1: червен тон
                        
                        
                           Инспекция в пристанище на поне 10 % от общото количество, разтоварено от риболовните кораби с високо ниво на риск
                        
                        
                           Инспекция в пристанище на поне 15 % от общото количество, разтоварено от риболовните кораби с много високо ниво на риск
                        
                     
                           Риболов № 2: риба меч
                        
                        
                           Инспекция в пристанище на поне 10 % от общото количество, разтоварено от риболовните кораби с високо ниво на риск
                        
                        
                           Инспекция в пристанище на поне 15 % от общото количество, разтоварено от риболовните кораби с много високо ниво на риск
                        
                     
                           Риболов № 4: сардина и хамсия
                        
                        
                           Инспекция в пристанище на поне 10 % от общото количество, разтоварено от риболовните кораби с високо ниво на риск
                        
                        
                           Инспекция в пристанище на поне 15 % от общото количество, разтоварено от риболовните кораби с много високо ниво на риск
                        
                     
                            
                        
                        
                           Всички нива на риск
                        
                     
                           Риболов № 5: мерлуза и океанска розова скарида
                        
                        
                           Инспекция в пристанище на поне 20 % от общото количество, разтоварено от риболовните кораби, които ловят посочените запаси
                        
                     
                           Цели
                        
                     
                           Вид риболов
                        
                        
                           Всички нива на риск
                        
                     
                           Риболов № 3: бял тон
                        
                        
                           За инспекции на брега се дава приоритет на спазване на техническите мерки и забраната на риболова през периодите на биологично възстановяване
                        
                     
                           Риболов № 1: червен тон
                           Риболов № 2: риба меч
                           Риболов № 4: сардина и хамсия
                        
                        
                           Без да се засягат определените по-горе целеви показатели, се дава приоритет на спазване на техническите мерки и забраната на риболова през периодите на биологично възстановяване
                        
                     Инспекциите, извършени след разтоварване или трансбордиране, се използват най-вече като допълнителен механизъм за кръстосана проверка, за да се провери достоверността на записаните и докладваните данни за улова и разтоварванията.
               3.   Ниво на инспекции в капани и съоръжения на стопанствата
               
               На годишна база се прилагат следните целеви показатели за инспекциите на капани и съоръжения на стопанства във връзка с червен тон в посочените в член 1 зони:
               
                           Годишни показатели (*4)
                           
                        
                        
                           Ниво на риск за капани и/или други оператори (оператор на стопанство или първи купувач)
                        
                     
                           Всички нива на риск
                        
                     
                           Риболов № 1: червен тон
                        
                        
                           Инспекция на 100 % от операциите по поставяне в клетки и прехвърляне при капани и съоръжения на стопанства, включително освобождаване на риба
                        
                     “
         
            (*1)  
         
            Забележка: оценява се от държавите членки. При оценката на риска се преценява — въз основа на досегашния опит и като се използва цялата налична информация — доколко е вероятно нарушение и при наличието на такова — какви са потенциалните последици.
         
            (*2)  изразени в процент от риболовните рейсове, извършени от риболовни кораби с висок/много висок риск годишно в съответната зона
         
            (*3)  изразени като процент от количеството, разтоварено годишно от риболовни кораби с висок/много висок риск.
         
            (*4)  изразено в процент от количеството, което годишно е предмет на операции по поставяне в клетки, при капани и съоръжения на стопанства с висок/много висок риск.